rlitschk/wikidir huggingface dataset:
Da Karner Gerald (* 1955 in Steyr) is a ehemoliga Offizia fum estareichischn Bundeshea. Sai lezda Deanstgrad woa Brigadier. In da Öffentlichkaid is a foa oim ois Milideastrateg und Analyst fu milidearische Konflikt bekaunt, dea oft im Feanseng ban ORF in Nochrichdnsendungen und ba Diskussionen midret. Da Brigadier Karner, wiar a in de Medien moasdns gnend wiad, is in Steyr in d'Schui gaunga. Noch da Matura is a noch Neischdod auf de Theresianische Milideaakademi (MilAk) gaunga und is so Offizia ban estareichischn Bundeshea woan. Doat hod a de Ausbüdung zum Generalstabsoffizia absolviad und daun im Lauf da Joa etla faschidane Funkzionen ghobt. Zum Journalismus is a 1993 kema, wiar a de Funkzion fum Chefredaktea fu da Österreichischen Militärischen Zeitschrift (ÖMZ) iwanuma hod. Ea hod des Bladl fia Bundesheala komplet umgrömpit und wida af Foadamaun brocht. Wail a dafoa söwa weng mid Medien z'doa ghobt hod, hod a si des notwendige Wissn eascht auneigna miassn. Ea hod an Kuas ban Kuratorium fia Journalistenausbildung gmocht und is 1997/98 in de USA gfoan auf an Leagaung fum US Army War College in Carlisle, Pennsylvania. 1999 hod a as Seminar fia Höhere Führung fu da deitschn Bundeswea in Hambuag absolviad. In da Öffentlichkaid bekaunt
De Shawnee, Shaawanwaki, Shaawanooki, Shaawanowi lenaweeki und Shawano, san Algonkin sprechnde Indiana vo Noadamerika. Friara homs amoi in Ohio, Virginia, West Virginia, Western Maryland, Kentucky, Indiana und Pennsylvania glebt. Heit gibts drei bundestootlich onakonnte Shawnee Stämme, de wo oi ian Hauptsitz in Oklahoma hom, und zwoa: De Absentee-Shawnee de Estlichn Shawnee (Eastern Shawnee Tribe of Oklahoma) und de Shawnee (Shawnee Tribe). Es gibt owa aa no a boa Shawnee-Sippn ("Bands") in Ohio und ondan Bundesstootn. Flaggn vo de estlichn Shawnee (Eastern Shawnee Tribe of Oklahoma) Flaggn vo de Shawnee (Shawnee Tribe) Black Hoof, aa Catecahassa, Shawnee-Haiptling und Gengspuija vom Tecumseh. Woa da Moanung, dass de Shawnee si dena eiropäischen Eiwondaran opassn miasstn, damits ned untagenga. Link Wray (1929-2005), da berihmte Rockgitarrist, hod Shawnee-Voafoan ghobt. Tecumseh (1768-1813), oana vo de bekonntastn Indianahaiptling iwahapts; hod vasuacht vaschiedane Indiana Vejka z vaeinen, um gegn de eiropäischn Siedla Widastand leistn z kena. Tenskwatawa (1775-1834), Medizinmo und Religionsfiara; Da Prophet oda da Shawnee Prophet, Grinda vo oana indianischn Religionsbewegung; jingara Bruada vom Tecumseh. Shawnee Traditions Shawnee Traditions (Memento des Originals [1] vom 26. Jénner 2008 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung
Gejd oda a Göd (vom indogermanischn ghel=Goid und dem ohb. gelt, Vagejtung, Vagitung, Eikommen oda Weat), is jeds oigmoa onakannte Tausch- und Zohlungsmiddl. Es a Begriff fira Weatquivalent. Im praktischn Brauch is Gejd a Zwischntauschmiddl, damit ko ma Socha und Leistunga kaffa. Gejd ko in materiella und immateriella Foam existian. Gejdminzn und Banknotn san beispuisweis materielle Foamen vo Gejd, Bankguthabn und Kreditzuasogn san immaterielle Gejdfoamen. De Grundidee vom Gejd kimmt vom Tauschhandl. Bevoa s Gejd gem hod, is a Soch oda Leistung mit oana andan Soch oda Leistung tauscht woan. Wea mea Droad ghobt, ois wiara braucht hod, hod des beispuisweis fia a Goass eitauschn kina, vo oam, wo mea Goass ghobt hod ois wiara fia sei Vasoagung nedig ghobd hod. Mid da Zeit san Zwischntauschmittl imma bliabta woan, weus leichta z`Transportian und z`Haundhobm woan, wiar z.B Goid, Süba, Schmuck, Gwiaz usw. Draus hod si des Gejd entwicklt. Des easchte Land, wos Gejdd gem hod, woas Land Lydien, des in da heidign Tiakei glegn is. Des is ebba 650 Joar voa unsara Zeitrechnung gwest. De Gejdmünzn woan kloane Stickln vo am weatvoin Metoi mit am genau festgletn Gwicht, auf des a Löw drauf prägt gwest is. Gschicht vom Göd Commons:
Medizinradl nennt ma bstimmte heilige Platzln vo Prärie-Indiana. De Medizinradln bstenga aus Stoaformationa, de wo konzentrisch oogoadnet san. Davo gibts zwischn 70 und ebba 150 (je noch Interpretation bei stoaka Zastearung). Se liegn in de neadlichn Großn Ebenen (Great Plains), im Noadn vo de Vaeinigtn Stootn und im Siidn vo Kanada. Vo de Lakota weads Medizinradl aa in stilisiata Foam ois religieses Symboi vawendt. Des ham aa esoterische Ziakl aufgriffn. John Brumley: Medicine Wheels. In: Guy Gibon (Ed.): Archaeology of Prehistoric Native America. New York & London, Garland Publishing, 1998, ISBN 0-8153-0725-X, p. 68f, 509f John Brumley: Medicine Wheels on the Northern Plains – A Summary and Appraisal. Edmonton, Archaeological Society of Alberta, 1988 Royal Alberta Museum: FAQ: What is a Medizine Wheel? National Park Service: Medicine Wheel National Historic Landmark Valley City State University: The Medicine Wheel Park Royal Alberta Museum: FAQ: What is a Medicine Wheel? Wyoming State Historic Preservation Office: Medicine Wheel National Historic Landmark (Memento des Originals [1] vom 15. Juni 2011 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/wyoshpo.state.wy.us 44.826169308333-107.92155504167Koordinaten: 44° 49′ 34″ N, 107° 55′ 18″ W
Vorlage:Infobox See/Wartung/NACHWEIS-FLÄCHEVorlage:Infobox See/Wartung/NACHWEIS-SEEBREITEVorlage:Infobox See/Wartung/SEELAENGE De Blaue Lackn is da sidlichste „See“ im Nationalpark Berchtesgoan. Se liegt afm Gebiet vo da Gmoa Schenau am Kinisee. De Blaue Lackn hod a Leng vo eppa 65 Meta ba oana maximaln Broadn vo 40 Metan, wo a Obaflechn vo nua guad 2200 m² oda 22 Ar bedeidd. Mit am Wossaspiagl vo 1836 Metan iwa NN is da See woi oans vo de hext gleganan Stehgwessa in Bayern und in Deitschland. De Lackn hod weda oan natialichn Zuafluss no an direktn Ofluss und wean nua vo Regn- und Schmejzwossa gspeist. Mit einem Wasserspiegel von 1836 Metern über NN ist der See wohl eines der am höchsten gelegenen stehenden Gewässer in Deutschland. Er hat weder einen natürlichen Zufluss noch einen direkten Abfluss und wird von Regen- und Schmelzwasser gespeist.
Di fólgentn Listn enthåltn in Tiróler Wórtschåtz, der sich afn ménschlichn Kérper peziacht. In der Régl sein lei Pegriffe enthåltn, dé wesntlich va der Hoachspråch åweichn; aus dén Grunt wert man zun Peispiil „Nååse, Nåås, Nååsn“ (Nase) nét fintn. A guater Toal va di Pegriffe isch ausn Wérterpuach van Josef Schatz, des vór Mitte van 20. Jåårhundert gschriim gwórtn isch. Der alemannische Toal va Tiról in Westn isch nét pericksichtigg. Nét ålle Wérter sein in gånzn Lånt in Geprauch; åndrerseits sein Wérter derpei, dé aa außerhålb va Tiról só oder in åndrer Ausspråch verwéndet wern. A Toal Pegriffe sein veråltet, a Toal wåårscheinlich nimmer in Geprauch; man nimmp hait (unt net ersch hait) viile (medizinische) Ausdrick aus der Hoachspråch unt passt sii in Dialekt (zun Peispiil „Kérper“ fir Körper) ån óder aa nét. Di Órtsångåbm schliaßn nét aus, dass as Wórt åndernórts in gleicher óder éhnlicher Fórm vórkimmp. Månche Ausdrick sein óhne Órtsångåb, wås nét pedaitet, dass sii in gånzn Lånt in Verwéndung sein. Di genauere Ausspråch isch pa di zitiartn Autórn zu fintn. Pa der verwéndetn Quellliteratur isch nét ålm klår, ób sich a Pegriff afn Ménsch oder af an Viich peziacht oder af poade, weil jå viil Gemeinsåmkeitn
Kräftskiva (boarisch: Krebsfest) is a traditionejs schwedisches Fest, wo im Zammahang mit da Krebsfangsaison im Spodsumma steht. In dera Zeit wead in vuin schwedischn Famijn Krebs gessn. De Haptspeis vo oana Kräftskiva besteht aus ganzn Flusskrebsn, wo mit an Haffa Dui in Soizwossa kocht und koid gessn wead. Ois Beilogn gibts iblichaweis Buguette, Knäckebrot, mit Kimme gwiaztn Kaas und oft wean aa traditioneje Smörgåsbordspeisn serviat. Dazua keman no de rechtn Drangln wia Aquavit und Bia fia Eawoxane und Sockerdricka fia Kinda. Traditionej wean lustige Hiadl, Latz und Schiazn mit Krebsmotivn trogn und de Zimma iwa da Terrassn mit Keazn und Lampions gschmickt. Wichtiga kuitureja Bestondtei vo oana Kräftskiva is dees gmoasame Singa vo traditionejn, schwedischn Schnops-Liadln. Dees san moast kuaze, komische Liada, vo dena ban Essn imma wieda a Strophn gsunga wead und nacha imma mit am Schnops bschlossa wead. A Drinkspruch hoasst beispuisweis: „Oa Krebs, oa Schnops, oa Liad“. Da Weg vom Krebs vo da Krebs-Reisn afn Tisch. Aussetzn vo da Reisn Lebende Krebs Zuabereitung Moizeit! Robinowitz, Christina Johansson; Carr, Lisa Werner: Modern-Day Vikings: A Practical Guide to Interacting with the Swedes. Intercultural Press 2001, ISBN 1-877864-88-9 p. 123. Google books Commons: Crayfish – Oibum mit Buidl, Videos und
A Haiptling is a Fiara vo am Stamm oda Clan. Des Woat kimmt ausm Oidfriesischn und hod Ofiara ghoassn. Wearend da Kolonialzeit is auf archaische Gsejschoft, ohne stootliche Organisation, iwatrogn woan. Heit is da Begriff voa oim mit de Indiana vabundn und wead bis heit vawendt. Adatlichi (Hoathoiz, engl. Cochise) Gokhlayeh (Da Gähnende, Geronimo* Godasiyo Hehaka Sapa (Schwoaza Ejch, engl. Black Elk) Ite-o-Magazu (Regn im Gsicht, engl. Rain in the Face) Mahpiya Luta (Rode Woikn, engl. Red Cloud) Moketavato (Schwoaza Kessl, engl. Black Kettle) Pine Leaf (Kiefan Bladdl), (weiblicha Haiptling vo de Crow, Woman Chief) Tashunka Witko (Varuckts Ross, engl. Crazy Horse) Tatanka Iyotanka oda Sitting Bull (Sitzenda Bulle) Tecumseh Vooheeve bzw. Tahmelapashme (Moagnstean bzw. Stumpfes Messa, engl. Morning Star bzw. Dull Knife) "Haiptling" wead im Boarischn aa oft ironisch vawendt, um an Gegna obzweatn. Eintrog im Deutschen Wörterbuch (Memento des Originals [1] vom 7. Juni 2010 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.woerterbuchnetz.de. No im Kurzen deutschen Wörterbuch für Etymologie, Synonymik und Orthographie, herausgegem vo Friedrich Schmitthenner, Darmstadt 1834, S. 121 hoassts untam Begriff „das Häupt“ no: „die höchste Spitze, i.
Aquavit oda Akvavit (lateinisch Aqua vitae = Lebmswossa), is a kloara bis goidgejba Kimmeschnops. Aquavit kimmt uaspringle aus Skandinavien. Aquavit wead aus sea reinan (96 % Vol.) und fost gschmocksneitroin Oikohoi (vor oim aus Droad oda Eadepfen.) heagstejt. Dees wead nacha mit Wossa, Kimme, Duisama und/oda oana spezifischn Gwiazmischung vasetzt. De Zammasetzung vo da jeweilign Gwiazmischung bestimmt an Charakta vo de oanzalnan Moarkn. Aquavit muass oan Mindestoikohoighoit vo 37,5 % Vol. ham. Da Kimmegschmock muass an Ton ogebm. Aquavit wead eiskoit drunga. Commons: Aquavit – Sammlung vo Buidl, Videos und Audiodateien Malmö Akvavit
A Draamfoin oda Draamfonga (engl. dreamcatcher) is a indianisches Kult-Objekt. Es besteht im Wesentlichn aus am Netz in am Weidenroafn, dea wo nacha no mit persenlichn bzw. heilign Gegnständn dekoriat wead. De Draamfoin soi - am Glaum noch - an Schlof vabessan: De guadn Draam gengan duachs Netz, de schlechtn bleim im Netz hänga und wean vo da Moangsunn nacha neitralisiat. De Draamfoin kimmt aus da Ojibwe-Kultur (Chippewa) aus oana vo de Algonkin-Sprochn (Ojibwe asabikeshiinh, a Woatfoam fia "Spinne" oda bawaajige nagwaagan, des wo "Draamfoin" bedeidt). De Draamfoin is eascht in da Pan-Indiana-Bewegung in dena 1960a und 1970a Joa vo ondan indigenen Vejkan vo Noadamerika iwanumma woan. Freelang Ojibwe Dictionary Tara Prindle: NativeTech: Dream Catchers. Abgerufen im September 23, 2007. Commons: Draamfoin – Sammlung vo Buidl, Videos und Audiodateien Dreamcatcher (engl.) Wia ma a Draamfoin bastlt
Knäckebrod (Loanwoat ausm schwedischn knäckebröd von knäcka, „knackn“) is a flochs, moast aus Voikoandroad gmochds Brod. As Käckebrod kimmt uaspringle aus Schwedn und losst si bis ins Joar 500 n.Chr. zruckvafoign. S Knäckebrod wead ganz kuaz und ganz hoass bocha und nacha drickat. So enthoids fost koa Wossa mea (weniga ois 10 %). Deswegn is so knusprig und ba drockana Logarung ziemli lang hoidbor. S Knäckebrod ko ma dahea af Vorrot mocha, wo in friarane Zeitn wichtig woa, wei de Kosaviarung vo Lebmsmiddl problematisch woa. Knäckebrod wead aus Roggnschrot, feingmolanan Roggn- und Woaznmej, Soiz und Wossa heagstejt. Nochm Vafoarn vo da Doaglockarung untascheidd ma zwoa Oartn vo Knäckebrod: Koidbrod: De Lockarung wead duach Koidluft vauasocht. Da Doag wead af fost 0 °C obkiht und duach Eischlogn vo koida Luft glockat. Woarmbrod: De Lockarung wead duach Geam vauasocht. Warenkunde: Knäckebrot; BÄKO magazin, Heft 9/2001 Commons: Knäckebrod – Sammlung vo Buidl, Videos und Audiodateien
Bitcoin, owkiazt BTC, is a Kryptoweahrung und a digitais Bezoisystem. Es is vo oan unbekanntn Programmiara oda oana Gruppn vo Programmiaran untan Pseudonym Satoshi Nakamoto entwicklt worn. Vaeffentlicht worn is anno 2009 ois Open-Source-Software. Seiddem hod de Weahrung an rasantn Afstieg dalebt. A Bitcoin is zua Zeid (Juni 2017) meah Weat ois wia a Unzn Goid. Über sogenonnte Bitcoin-Adressn konn ma Göd anonym vo oana Wallet-Datei (englisch fia Gödtoschn) bzw. an speziölln Service übers Netzwerk an ondere Adressen überweisen. Im Gegensotz zu ollen ondaren Währungen gibts ka zentrale Institution, die Göd ausagibt. Stottdessen wern Bitcoins durch Rechenleistung generiert. Durch a definierte Obergrenz' vo existierende Bitcoins konn ka unendliche Inflazion stottfina. Dodurch, dass es Guthaben vo die Bitcoin User in a vateilte Datenbank eitrogen wiad, san anonyme Konten und anonymer Gödtransfer möglich. Durch Public-Key-Vafoarn wiad sichergstöt, dass es Göd nur vo demjenigen amol ausgem werdn konn, der es besitzt. Außerdem ist es somit nicht durch Regierungen oda Institutionen kontrollierbar. Bitcoin is a Umsetzung der cryptocurrency, ana Idee vo Wel Dai aus da cypherpunks mailing list. Seit da Debattn um WikiLeaks Mitte 2010 bzw. da Sperrung vo WikiLeaks-Konten bei Visa, Mastercard und vor ollem PayPal is Bitcoin als Alternative diskutiert wurdn. Im
Ojibwe, aa Chippewa oda Anishinaabemowin oane vo de Algonkin-Sprochn vo de noadamerikanischn Indiana. Ojibwe wead in vui Dialekt gredd, koana is voaheaschend. Es gibt aa vaschiedane Schriftn und Schreibweis, de wo vawendt wean. De Ojibwe-Sproch wead voa oim im Ostn vo Kanada und im Noadwestn vo de USA vom Voik vo de Ojibwe gredd. Es is noch Cree de zwoatwichtigste Sproch vo de Easchte Nationa und de drittwichtigste vo de noadamerikanischn Indiana insgsomt, und zwoa noch Navajo und Cree. ikwe = Weib inini = Mo ikwezens = Deandl gwiiwizens = Bua mitig = Baam miskwi = Bluad doodooshaaboo = Milli doodoosh = Brust giigoonh = Fiisch miskwimin = Himbea gookookoo'oo = Eijn bemaadizid = Peason Goddard, Ives, 1979 Bloomfield, Leonard, 1958 Statistics Canada 2006 Statistics Canada 2006 (Memento des Originals [1] vom 25. Dezémber 2018 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www12.statcan.ca Goddard, Ives: Central Algonquian Languages. Bruce Trigger(Hrsg.), Handbook of North American Indians, Volume 15, Northeast, 583-587. Smithsonian Institution, Washington 1978. Bloomfield, Leonard: Eastern Ojibwa: Grammatical sketch, texts and word list. Ann Arbor: University of Michigan Press, 1958. Ojibwe Grammatik und
A Loanwoat is a Woat, wo aus oana "Quejsproch" in a "Zuisproch" iwanumma worn is. Vo am Lehnwort im engan Sinn redd ma, wenn s iwanummane Wort in seine Flexion, Lautung und Schreiwung an an Sprochbrauch vo da Zuisproch opasst worn is. Im weidan Sinn is aa a Fremdwoat a Loanwort. Da Iwagang zwiscen am Loanwort im engan Sinn und am Fremdwoat is fliassend. Im Untaschied zan Loanwoat is a Eabwoat a Woat, wo aus oana ejtan rekonstruiaborn Entwicklungsstufn vo da sejm Sproch kimmt. De Obgrenzung is do aa ned imma oafoch, wei de Sichtweis vom Zeitraum vo oana Untasuachung obhengt. Franzesisch im Boarischn Jiddisch im Boarischn Latein im Boarischn Tschechisch im Boarischn Indisch im Boarischn Kinäsisch im Boarischn Hermann Wilhelm Ebel: Ueber die lehnwörter der deutschen sprache. Trowitzsch, Berlin 1856 (Digitalisat) Harald Wiese: Eine Zeitreise zu den Ursprüngen unserer Sprache. Wie die Indogermanistik unsere Wörter erklärt. Logos Verlag, Berlin 2010, 2. Auflage, ISBN 978-3-8325-1601-7
Da Tecumseh (tɛˈkʌmsə) oda a Tecumtha oda Tikamthi (Da zan Schprung ausetzade Beaglöwe oda da si duckde Puma), woa a Indiana ausm Schtaumm vo de Kispokota - Shawnee. In seina Zeid san oiweu mera amerikanische Siedla ins Indianalaund zogn. Und zweng dem hods vü bluadige Ausanaundasetzungan gebm. Ea hod gneist, das de Schtämm alloani nixe dagegn ausrichtn kenan und so hod a vasuacht mera Indiana aus de Schtämm unta seina Fiahrung za vaeinan um so mea Kaumpfkroft zhobm. Ois 1736 Fraunkreich seine Bsitzungan in Kanada valuan hod, woan de Indiana, fias Kaffa vo Schtoihweakzeig und Schußwoffn alloane vo de Englenda ohengi. Do de Eiwaundarung aus Eiropa schtoak zuagnumma hod, de Indianabevökarung owa duachn Kriag, de Infektzionskraunkheitn und em Akoholismus, schtoak zruckgaunga is, hod se eahna Log machti vaschlechtad. De Shawnee san in da Middn vom 17. Joahundat ausm Ohiotoi vom Irokesnbund vatriebm wuan. A Teu vo de Shawnee san noch Ostn (Pennsylvania) zogn. Aundane in Sidn owi, bis South Carolina, wo se ois Kriaga unta de Cherokees aufgriebm wuan san. Am Aufaung vom 18. Joahundat hobm de Shawnee, schtoak dezimiat, ois neiche Vabündte vo de Irokesn, wida ins Ohio-Toi zruckkema deafn. Da Tecumseh is im Mäaz 1768 geboan, in Piqua
Tunnbröd (Dinnbrod) is a Fladnbrod aus Nordschwedn (Norrland). Uaspringle weads nua aus Wossa, gschmoizana Budda, Woaznmej und Soiz gmocht. Im Untaschied zan Knäckebrod is flocha und festa. Ois Treibmiddl ko Geam oda Hiaschornsoiz vawendd wean. Da Doag wead mit am gnopptn Nudlhoiz so dinn wia megli ausbroadd. Dabei griagta a raue Obaflechn. Nacha weada za woachm oda hoartm Brod bocha. S woache Tunnbröd wead aa wiar a Palatschinkn oda a Crepe gessn. A populeara Schnejfraas (Fast Food) z Schwedn is de Tunnsbrödrulle (Dinbrodroin), wo a Brodhering oda a Wiaschtl mit Eadepfepiree, Semf und Ketchup in a Tunnbröd eigroit wead. Zan traditionejn schwedischn Fischgricht Surströmming is Tunnbröd "Pflicht". Tunnbröd wrap with keso Tunnbröd wrap with turkey
Fred Lincoln „Link“ Wray Jr. (* 2. Mai 1929 z Dunn, North Carolina; † 5. November 2005 in Kopenhagen, Dänemark) wor a US-amerikanischa Rock-Gitarrist, Komponist und Sänga. Mit seim Instrumentalstickl Rumble is a 1958 berihmt worn, obwois zwengan Nom vo de Radiostationa boykottiert worn is. In dem Stickl hod a oan nein Sound fia Elektro-Klampfn kreiert. Da Link hod indianische Vorfohrn ausm Voik vo de Shawnee. Drei vo seine Stickln san aa dena nordamerikanischn Indianan gwidmet: Shawnee, Apache und Comanche. De Musi vom Link Wray is in an Haffa Fuim vawendt worn, u. a. in Pulp Fiction, 12 Monkeys und Independence Day. WraysShack3Tracks.com Perfect Sound Forever: Be Wild, Not Evil: The Link Wray Story Mr. Guitar's City After Dark: Link Wray Obituary Induct Link Wray
Da Ural (russ. Урал, Уральские горы) is a Gebiag, des wos si im mittlan Westn vo Russland vo Noadn noch Südn duachs Laund ziagt. Da Ural büdt an Täu vo da asiatisch-europäischn Grenz. Des Gebiag is rund 2100 km laung und bis zu 1895 m hoch. Da Ural wiad geographisch in 5 Obschnitte gliedat: Polarural B = 69 bis 66° Nord, L = 67 bis 62° Ost; neadlich vo da Narodnaja (da hechste Beag vom Ural) Subpolarural (Pripoljarny Ural): B = 66 bis 64° Nord, L = 62 bis 59° Ost; in der Gegend der Narodnaja Neadlicha Ural (Sewerny Ural): B = 64 bis 59° Nord, L = uma 59° Ost; zwischen Narodnaja und Serow Mittlara Ural (Sredni Ural): B = 59 bis 56° Nord, L = 58 bis 61° Ost; zwischen Serow und Tscheljabinsk Südlicha Ural (Juschny Ural): B = 56 bis 52° Nord, L = 60 bis 57° Ost; zwischen Tscheljabinsk und Orsk Im Ural hods an Haufn Bodnschätz: Eisneaz, Platin, Malachit, Kalisoiz, Koin, Eadö und Eadgas. Im Ural beheabeagt gaunz untaschiedliche Laundschoftn: W.W. Ez, D.J. Gaft, B.I. Kusnesow: Morfologija i uslowija obrasowanija geolomorfnoj skladtschatosti na primere: Zilairskogo sinklinerija Južnogo Urala, Moskau 1965 Ural
Liesing is da 23. Weana Gmeindebeziak (Hieb). Liesing liegt im Siidwestn vo Wean. Mit ana Flächn vo 32,02 km² is es da fümftgresste Gmeindebeziak. Zwischn de oidn Uatskean san Wohnsiedlungen und Industriebetrieb augsiedlt wuan. De Beziaksteu vo Liesing san: Statistik Austria. Archiviert vom Original [1] am 18. Juni 2010; abgerufen am 26. März 2011. Commons: Liesing – Sammlung vo Buidl, Videos und Audiodateien wien.at - Liesing Liesing amdroht Bezirksanalyse im Rahmen der Lokalen Agenda 21 für den 23. Bezirk (PDF-Datei; 793 kB) 48.13777777777816.284444444444Koordinaten: 48° 8′ N, 16° 17′ O
De Boarische Sproch hod vui Weata ausm Jiddischn („Jiddismen“) und wesntli sejtna ausm Hebräischn („Hebraismen“) entlehnd. Vui Ausdrick kemman aa iwas Rotwejsche, des wo sejm jiddische Weata iwanumma hod. Rotwejsch guit ois da wichtigsde Middla vo Jiddismen im deitschn Sprochraum. Neiadings san jiddische Weata aa iwas Hochdeitsche ins Boarische kemma, beispuisweis "zockn". Weata wo woascheinle direkd ausn Jiddischn is Boarische kemma san. Weata wo s aa i da deitschn Umgangssproch git - u wo aa iwa d Umgangsproch is Boraische eine sa kantatn -, san mid (U) kennzaichnad. Jiddische Weata, wo se i da Peripheri vom Frenkischn zen Noadboarischn, u. A. z Neambeag u Fead, finna. Weata wo mim Jiddischn zammbracht wean owa ned sicha san. Hebräisch im Boarischn Jiddisch im Tschechischn Kinäsisch im Boarischn Latein im Boarischn Franzesisch im Boarischn Tschechisch im Boarischn Indisch im Boarischn Jiddisch Rotwejsch Loanwoat Salcia Landmann: Jiddisch. Das Abenteuer einer Sprache. Walter-Verlag Olten, Freiburg 1962, ISBN 3-548-35240-5. Peter Wehle: Die Wiener Gaunersprache. Eine stark aufgelockerte Dissertation. Reihe Wiener Themen. Jugend und Volk, Wean 1977, ISBN 3-7141-6052-3 (Wean) und ISBN 3-8113-6052-3 (Minga). Ronald Lötzsch: Duden Taschenbücher, Bd.24, Jiddisches Wörterbuch. Bibliographisches Institut, Mannheim; 2. Aufl. 1992, ISBN 3-411-06241-X. Heidi Stern: Wörterbuch zum jiddischen Lehnwortschatz in den
Oklahoma is a Bundesstoot vo de USA. Oklahoma liegt im mittlan Südn, neadlich vo Texas. De Haptstod vo Oklahoma ist Oklahoma City. Des Woat "Oklahoma" kimmt aus da Choctaw-Sproch: okla ’de Mensch’ und humma ’rot’. Des hoasst sovui wia „S Land vom Rotn Mo“. Da Beinom vo Oklamoma si The Sooner State. Des hod foigande Bedeitung: S Land is vo da US-Regiarung dena Indianan okafft woan. De Besiedlung duach eiropäische Eiwandara hod owa scho voa ('sooner) da Legalisiarung ogfongt. Density Using Land Area Commons: Oklahoma – Sammlung vo Buidl, Videos und Audiodateien Hoamseitn vo Oklahoma ARDA Archiv
De Ojibwe, aa Chippewa oda Anishinabe (boarisch: Des easchte Voik) san a noadamerikanisches Indianavoik. Eana Sproch, de wo aa Ojibwe hoasst, gheat zu de Algonkin-Sprochn. Eana traditionells Siedlungsgebiet liegt im Ostn vo Kanada und im Noadosten vo de USA. De zwoa gresstn Stämm vo de Ojibwe san de Saulteaux und de Mississauga. Heit lem ebba 200.000 Ojibwe in Noadamerika, vo dena no ebba 30.000 de Ojibwe-Sproch redn. Keith Secola (Rock und Blues Sänga) Buffy Sainte-Marie (Sängarin, Musikarin) Gerald Vizenor (Schriftstella) Virgil Hill (Profiboxa, ehemoliga Wejdmoasta im Hoibschwaagwicht) Chief Bender (Baseballspuija) Danziger, Edmund J., Jr. (1978). The Chippewa of Lake Superior. Norman, OK: University of Oklahoma Press. Densmore, Frances (1979). Chippewa customs. St. Paul: Minnesota Historical Society Press. (Ursprünglich 1929 veröffentlicht) Grim, John A. (1983). The shaman: Patterns of religious healing among the Ojibway Indians. Norman, OK: University of Oklahoma Press. Johnston, Basil. (1994). Und Manitu erschuf die Welt - Mythen und Visionen der Ojibwa. Diederichs. Krech, Hartmut (Hrsg.) (2009). Lebensbeschreibungen zweier Anishinabe-Frauen. In: IndianerLeben. Indianische Frauen und Männer erzählen ihr Leben. Norderstedt: Books on Demand, Seite 175-204. Nichols, J.D., & Nyholm, E. (1995). A concise dictionary of Minnesota Ojibwe. Minneapolis: University of Minnesota Press. Vizenor, Gerald (1972). The everlasting sky: